Nov 26,2016
పుంజుకున్న స్టాక్‌ మార్కెట్లు
ముంబయి : ఐటి, ఫార్మా సూచీల రాణించడంతో వారంతంలో మార్కెట్లు భారీగా పుంజుకున్నాయి. అంతర్జాతీయ మార్కెట్లో డాలర్‌తో రూపాయి మారకం విలువ 29పైసలు పెరగడంతో మదుపర్లలో విశ్వాసం పుంజుకుంది. బిఎస్‌ఇలో 456.17 పాయింట్లు లేదా 1.76 శాతం ర్యాలీతో 26,316.34కి చేరింది. నేషనల్‌ స్టాక్‌ ఎక్సేంజీ నిఫ్టీ 148.8 పాయింట్లు లేదా 1.87 శాతం పెరిగి 8,114.30 వద్ద ముగిసింది. బిఎస్‌ఇలో రంగాల వారిగా ఐటి సూచీ అత్యధికంగా 4.69 శాతం, టెక్‌ 3.79 శాతం, వైద్య సూచీ 2.35 శాతం, కన్సూమర్‌ డ్యూరెబుల్స్‌ 1.74 శాతం చొప్పున పెరిగి మార్కెట్లకు మద్దతునిచ్చాయి. సెన్సెక్స్‌్‌-30లో టిసిఎస్‌ 5.23 శాతం, ఇన్ఫోసిస్‌ 4.78 శాతం, సన్‌ఫార్మా 4.18 శాతం,, గెయిల్‌ 3.48 శాతం, ల్యూపిన్‌ 3.36 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. బజాజ్‌ ఆటో 0.74 శాతం, స్టేట్‌ బ్యాంకు ఆఫ్‌ ఇండియా 0.29 శాతం, భారతీ ఎయిర్‌టెల్‌ 0.22 శాతం చొప్పున అధిక నష్టాలుచవి చూశాయి.
మీ స్నేహితులకు రికమెండ్ చెయ్యండి